hotchpotch/miracl-hf-unified huggingface dataset:
ল্যাম্বডা অরিয়নিস
ল্যাম্বডা অরিয়নিস (λ Ori, λ Orionis) তারাটি কালপুরুষ নক্ষত্রমন্ডলের একটি তারা। এটি মেইসা (Meissa ) বা হেকা (Heka) নামেও পরিচিত। মাইসা নামটি আরবি আল মাইসান থেকে এসেছে যার অর্থ উজ্জ্ব্ল বা দীপ্তিময়। মিথুন রাশির অপর একটি তারা আল হেনা কে এই নাম দেওয়া হয়েছিল, কিন্তু কোন একটা ভুলে ল্যাম্বডা অরিয়নিসকেও এই নামে প্রথম ডাকা হয়েছিল, এরপর থেকে এই তারাটিকে আল মেইসা নামেই ডাকা হয়। এই তারাটির আসল নাম আল হাকাহ যার অর্থ হেকার উৎস.
ল্যাম্বডা অরিয়নিস একটি বিরাট তারা যা ও৮ শ্রেণীর এবং এর আপাত প্রভার মান ৩.৫৪। এটি সূর্যের ভরের ২৮ গুণ বড় এবং সূর্যের ব্যাসার্ধের ১০ গুণ বড়। এর উপরি পৃষ্ঠতলের তাপমাত্রা ৩৫,০০০ কে. যার কারণে এই তারাটিকে নীলাভ বর্ণের দেখায়। ল্যাম্বডা অরিয়নিস ক্ষীণ এক্স-রে এর উৎস যার ঔজ্জ্ব্ল্যের মান ১০ erg s এবং এর শক্তিমাত্রার সর্বোচ্চ নির্গমণ ০.২-০.৩ কেইভো যা নির্দেশ করে এই এক্স-রে এর উৎস হচ্ছে নাক্ষত্রিক বায়ু।
এই তারাটি ৫০ লক্ষ বছর পুরনো অঞ্চলেরএকটি তারা যে অঞ্চলটির নাম ল্যাম্বডা অরিয়নিস গুচ্ছ। ল্যাম্বডা অরিয়নিস মূলতঃ একটি দ্বৈত তারা যার কৌণিক বিচ্ছেদের মান ৪.৪১ আরকসেকেন্ড এবং কৌনিক অবস্থান ৪৩.১২° (১৯৩৭) ক্ষীণ তারাটির আপাত প্রভার মান ৫.৬১ এবং এটি বি০.৫  V শেণীর একটি তারা। এর অপর একটি তারা ল্যাম্বডা অরিয়নিস সি যা টাইপ-এফ V শ্রেণীর। এই তারাটি কম ভরের একটি তারা যা সম্ভবত বাদামীবামন তারা।
জুডে পার্ল
জুডে পার্ল (জন্ম: ১৯৩৬) একজন প্রখ্যাত কম্পিউটার বিজ্ঞানী ও দার্শনিক। তিনি কৃত্রিম বুদ্ধিমত্তা বিষয়ক কাজের জন্য বিখ্যাত। তিনি ২০১১ সালের টুরিং পুরস্কার বিজয়ী। জুডে পার্ল সাংবাদিক ডেনিয়াল পার্লের বাবা যিনি আল কায়েদা কর্তৃক অপহৃত হয়েছেন এবং মারা গেছেন।
জুডে পার্লের জন্ম ১৯৩৬ সালে ফিলিস্তিনের তেলআবিবে। তিনি ১৯৬০ সালে ইলেকট্রিক্যাল ইঞ্জিনিয়ারিংয়ে স্নাতক ডিগ্রি অর্জন করেন। পরবর্তীতে যুক্তরাষ্ট্রের রুটগার্স ইউনিভার্সিটি থেকে ১৯৬৫ সালে স্নাতকোত্তর ডিগ্রি এবং একই বছরে যুক্তরাষ্ট্রের পলিটেকনিক ইন্সটিটিউট অব ব্রুকলিন থেকে পিএইচডি ডিগ্রি অর্জন করেন।
জুডে পার্ল অ্যাডভান্স মেমোরি সিস্টেম নিয়ে আরসিএ রিসার্চ ল্যাবরেটরিস অন সুপারকন্ডাকটিভ প্যারামেট্রিক অ্যান্ড স্টোরেজ ডিভাইস অ্যান্ড মেমোরিস ইনকর্পোরেশনে কাজ করছেন। ১৯৭০ সালে লস অ্যাঞ্জেলসের ইউনিভার্সিটি অব ক্যালিফোর্নিয়ার হ্যানরি স্যামুয়েলী স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্স বিভাগে যোগ দেন এবং একই প্রতিষ্ঠানে বর্তমানে কম্পিউটার বিজ্ঞান ও পরিসংখ্যান বিষয়ের অধ্যাপক হিসেবে কাজ করছেন। এছাড়া বিশ্ববিদ্যালয়ের কগনিটিভ সিস্টেমস ল্যাবরেটরির পরিচালক হিসেবেও কাজ করছেন।
বুট লোডার
বুট লোডার এমন একটি কম্পিউটার প্রোগ্রাম যেটি কিছু নিজস্ব পরীক্ষা-নিরীক্ষার পর কম্পিউটারের মূল অপারেটিং সিস্টেম বা রানটাইম এনভাইরনমেন্ট লোড করে থাকে। কম্পিউটারে বিদ্যুত সংযোগ দেয়ার পর থেকে কম্পিউটারের স্বাভাবিক কার্যক্রম চালু হওয়ার পূর্ব পর্যন্ত উক্ত প্রক্রিয়াটি চালু থাকে।
কম্পিউটার চালু করার পর, সাধারণত এর রম বা র‍্যামে কোনো অপারেটিং সিস্টেম লোড করা থাকে না। ফলে কম্পিউটারকে অবশ্যই তুলনামুলক ছোট একটি প্রোগ্রাম চালনা করতে হয় যা হার্ডড্রাইভ বা অন্য তথ্য সংরক্ষণ করার ডিভাইস থেকে ন্যূনতম তথ্য ব্যবহার করে অপারেটিং সিস্টমটিকে র‍্যাম-এ লোড করে থাকে। যে ছোট প্রোগ্রামটি উক্ত প্রক্রিয়া চালু করে থাকে তাকেই বুটস্ট্রাপ লোডার, বুটস্ট্রাপ বা বুট লোডার বলে। উক্ত প্রোগ্রামের একমাত্র কাজ হল অন্য তথ্য বা প্রোগ্রাম লোড করা যা পরবর্তিতে র‍্যাম থেকে সম্পাদনা করা হয়ে থাকে।
আধুনিক কম্পিউটারগুলো সাধারণত বুটিংয়ের সময় ১০ সেকন্ড বা তারও বেশি কিছু সময় ব্যয় করে থাকে। বুটিংয়ের সময় সাধারনত কম্পিউটার স্বয়ংক্রিয় কিছু পরীক্ষা-নিরীক্ষা করা, কম্পিউটারের সাথে সংযুক্ত যন্ত্রসমূহ শনাক্ত করা ও ব্যবহারের জন্য প্রস্তুত করা এবং একটি অপারেটিং সিস্টেম খুজে বের করা ও তা লোড করে ব্যবহারের জন্য চালু করার কাজ করে থাকে।
ইটা অরিয়নিস
ইটা অরিয়নিস (η Ori, η Orionis) কালপুরুষের একটি তারা। এর অন্যান্য নামগুলো হচ্ছে সাইফ, আল জেব্বাহ, এবং এনসিস (তলোয়ারকে ল্যাটিন ভাষায় এনসিস বলা হয়)। ইটা অরিয়নিস তারাটি কালপুরুষের কোমরবন্ধনীর পশ্চিমে চিত্রলেখ ও বাণরাজা তারাদ্বয়ের মধ্যে অবস্থিত এবং বাণরাজা তারার তুলোনায় চিত্রলেখ তারার কাছাকাছি অবস্থিত। এই তারাটি পৃথিবী থেকে প্রায় ১০০০ আলোকবর্ষ দূরে অবস্থিত এবং এটি কালপুরুষের বাহু গঠন করে।
ইটা অরিয়নিসের জগৎ চারটি তারার সমন্ব্যয়ে গঠিত, যার তিনটি তারাকে দূরবীক্ষণ যন্ত্রের সাহায্যে সহজেই আলাদা করা সম্ভব। মূল অংশটি তিনটি তারা দ্বারা গঠিত এবং এদের কক্ষপথ প্রদক্ষিণের সময় যথাক্রমে ৮ দিন এবং ৯.২ বছর। এই তারা তিনটি বি1 V, বি3 V and বি2 V শ্রেণীর।
পাদোয়া বিশ্ববিদ্যালয়
ইউনিভেরসিতা দেইলি স্তুদি দি পাদোভা (; UNIPD) বা পাদোয়া বিশ্ববিদ্যালয় ইতালির পাদোয়া শহরে অবস্থিত একটি বিশ্ববিদ্যালয়। বোলোনিয়া, প্যারিস, অক্সফোর্ড এবং কেমব্রিজের মত এই বিশ্ববিদ্যালয়টিও পৃথিবীর প্রাচীনতম "Gymnasium Omnium Disciplinarum" এর উদাহরণ। এই জিমনেসিয়ামভিত্তিক শিক্ষা ব্যবস্থা বর্তমানে পৃথিবীর প্রায় সকল দেশেই দেখা যায়। দাপ্তরিকভাবে এই বিশ্ববিদ্যালয়ের প্রতিষ্ঠার বছর ১২২২ ধরা হলেও এই বছর থেকেই এর যাত্রা শুরু হয়েছে এমনটি বলা যাবে না। এই বছর থেকে পাঠদানের দাপ্তরিক রেকর্ড পাওয়া যায়। কিন্তু এরও অনেক আগে থেকে কিছু শিক্ষক ও ছাত্র এখানে কাজ করে থাকতে পারে। মূলত বোলোনিয়া বিশ্ববিদ্যালয়ের কিছু শিক্ষক ও ছাত্র শিক্ষা ও পাঠদানের স্বাধীনতা এবং ছাত্র-শিক্ষকদের প্রতি কিছু সুবিধা নিয়ে বিতর্কের পর সে বিশ্ববিদ্যালয় ছেড়ে পাদোয়ায় চলে আসে। পৃথিবীর প্রাচীনতম বিশ্ববিদ্যালয় খ্যাত বোলোনিয়ার সাথে পরবর্তীতে পাদোয়ার এক ধরনের প্রতিদ্বন্দ্ব্বিতা তৈরি হয় যার ছিঁটেফোটা এখনও অবশিষ্ট আছে।
সে সময়কার অন্য অনেক বিশ্ববিদ্যালয়ের মত পাদোয়া কোন রাজা বা রাজপুত্রের দাপ্তরিক চার্টারের মাধ্যমে গঠিত হয়নি, বরং তৎকালীন সামাজিক ও সাংস্কৃতিক পরিস্থিতির প্রেক্ষিতে এর প্রয়োজনীয়তা উপলব্ধি করে শিক্ষক-ছাত্ররা মিলেই এটি গঠন করেছিলেন। এজন্যই বিশ্ববিদ্যালয়টির মূলমন্ত্র রাখা হয়েছিল "Universa Universis Patavina Libertas"। চতুর্দশ শতকের কমিউন, পঞ্চদশ শতকে কারারেসিদের রাজত্ব এবং ১৬শ থেকে ঊনবিংশ শতক পর্যন্ত ভেনেশীয় রাজত্বের পুরো সময় জুড়েই উনিভেরসিতা দি পাদোয়া বিশেষ স্বাধীনতা ভোগ করেছিল।
আক্কিনেনি নাগার্জুনা
আক্কিনেনি নাগার্জুনা (জন্ম: ২৯শে আগস্ট, ১৯৫৬) হলেন একজন ভারতীয় চলচ্চিত্র অভিনেতা, প্রযোজক এবং টেলিভিশন উপস্থাপক। তিনি প্রাথমিকভাবে তেলুগু চলচ্চিত্র এবং টেলিভিশনে কাজ করেন। তিনি বলিউড এবং তামিলসহ নব্বই এর বেশি অভিনীত চলচ্চিত্র রয়েছে। তিনি দুটি জাতীয় চলচ্চিত্র পুরস্কার, নয়টি রাজ্যের নন্দী পুরস্কার এবং তিনটি ফিল্মফেয়ার অ্যাওয়ার্ডস সাউথ পেয়েছেন। তিনি জীবনী এবং ঐতিহাসিক চলচ্চিত্রে অভিনয়ের জন্যে সমালোচনামূলক সংবর্ধনা পেয়েছে।
১৯৯৭ সালের আন্নামায়া চলচ্চিত্রের মধ্যে তিনি ১৫শ-শতাব্দীর রচয়িতা আন্নামাচারিয়া ভূমিকা পালন করেন, ২০০২ সালের অগ্নি বর্ষা চলচ্চিত্রের মধ্যে ইয়াভাক্রি (তপস্বী ভারাদ্বাজা পুত্র) হিসাবে, ২০০৩ সাল যুদ্ধের চলচ্চিত্র এলওসি কারগিল মেজর পদ্মপাণি আচার্য হিসাবে, ২০০৬ সালের শ্রী রামাদাসু চলচ্চিত্রের মধ্যে ১৭শ-শতাব্দীর রচয়িতা কাঞ্চেরলা গোপান্না হিসাবে, ২০১২ সালের চলচ্চিত্র শিরডি সাঁই মধ্যে শিরডি সাই বাবা হিসাবে এবং ২০১৩ সালের চলচ্চিত্র জাগাদগুরু আদি শাঙ্কারা মধ্যে চান্দালুদু (ছদ্মবেশে শিব) হিসেবে।
আক্কিনিনি নাগরজুনা ১৯৫৯ সালের ২৯ আগস্ট তামিলনাড়ুতে চেন্নাইতে প্রবীণ অভিনেতা নাগেশ্বর রাও আক্কিনিনি ও তাঁর স্ত্রী আন্নাপুরনা আক্কিনিনি এর পরিবারে জন্মগ্রহণ করেন। পরবর্তীতে তার পরিবার হায়দ্রাবাদে চলে আসে, যেখানে তিনি হায়দ্রাবাদ পাবলিক স্কুল এবং লিটল ফ্লাওয়ার জুনিয়র কলেজে যোগ দেন। তিনি ইস্টার্ন মিশিগান বিশ্ববিদ্যালয় থেকে ২০০৯ সালেএমবিএর শিল্প প্রকৌশলের উপর স্নাতোকত্তর ডিগ্রি লাভ করেন।
হিমছড়ি জাতীয় উদ্যান
হিমছড়ি জাতীয় উদ্যান বাংলাদেশের চট্টগ্রাম বিভাগের কক্সবাজার জেলার হিমছড়িতে অবস্থিত। উদ্যানটি ১৯৮০ খ্রিস্টাব্দে কক্সবাজার শহর থেকে ১২ কিলোমিটার দূরে ১৭২৯ হেক্টর (১৭.২৯ বর্গ কিলোমিটার) জায়গা জুড়ে প্রতিষ্ঠিত হয়। হিমছড়ি জাতীয় উদ্যান স্থাপনের মূল উদ্দেশ্য হচ্ছে গবেষণা ও শিক্ষণ, পর্যটন ও বিনোদন এবং বন্যপ্রাণী সংরক্ষণ। হিমছড়ির একপাশে রয়েছে সুবিস্তৃত সমুদ্র সৈকত আর অন্যপাশে রয়েছে সবুজ পাহাড়ের সারি। উদ্যানে অনেকগুলো জলপ্রপাত রয়েছে, যার মধ্যে হিমছড়ি জলপ্রপাতটি সবচেয়ে বিখ্যাত। হিমছড়ি জাতীয় উদ্যান একটি জনপ্রিয় পর্যটন কেন্দ্র।
হিমছড়ি জাতীয় উদ্যান একটি চিরসবুজ ও প্রায়-চিরসবুজ ক্রান্তীয় বৃক্ষের বনাঞ্চল। বনের ১১৭ প্রজাতির উদ্ভিদের মধ্যে ৫৮ প্রজাতির বৃক্ষ,১৫ প্রজাতির গুল্ম , ৪ প্রজাতির তৃণ, ১৯ প্রজাতির লতা এবং ২১ প্রজাতির ভেষজ।
হিমছড়ি বনাঞ্চল হাতির আবাসস্থল বলে ধারনা করা হয়। এছাড়া এ বনে মায়া হরিণ, বন্য শুকর ও বানর দেখা যায়। এ বনে ৫৫ প্রজাতির স্তন্যপায়ী, ২৮৬ প্রজাতির পাখি, ৫৬ প্রজাতির সরীসৃপ ও ১৬ প্রজাতির উভচর প্রাণী পাওয়া যায়। হিমছড়ি বনাঞ্চল উল্লুকের আবাসস্থল।
পাখিপ্রেমীদের জন্য হিমছড়ি জাতীয় উদ্যান একটি আদর্শ স্থান। এর ২৮৬ প্রজাতির পাখির মধ্যে ময়না, ফিঙ্গে ও তাল বাতাসি উল্লেখযোগ্য।
মিখাইল কালাশনিকভ
লেফটেন্যান্ট জেনারেল মিখাইল কালাশনিকভ (, "Mihail Timofejevič Kalašnikov") (জন্ম: ১০ই নভেম্বর, ১৯১৯ - ২৩ ডিসেম্বর, ২০১৩) সোভিয়েত ইউনিয়ন ও রাশিয়ার একে-৪৭ অস্ত্রের বিশ্ববিখ্যাত নির্মাতা ও নকশাকার। তাকে প্রথম ব্যক্তি হিসেবে রাশিয়ার বীর ও একসাথে দুবার "সমাজতান্ত্রিক শ্রমবীর" উপাধি দেওয়া হয়েছে।
মিখাইল তিমোফিয়েভিচ কালাশনিকভ ১৯১৯ সালের ১০ নভেম্বর রাশিয়ার কুরিয়ায় জন্মগ্রহণ করেন । তার পিতামাতার নাম টিমফি কালাশনিকভ ও আলেকজান্দ্রা কালাশনিকভ ।
১৯৩৮ সালে তিনি সোভিয়েত সেনাবাহিনিতে একজন ট্যাঙ্ক ড্রাইভার হিসেবে যোগ দেন । অক্টোবর ১৯৪১ সালে তিনি Battle of Bryansk যুদ্ধে আহত হন । তখন হাসপাতালে থাকা অবস্থায় তিনি সহযোদ্ধাদের কাছ থেকে জানতে পারেন জার্মানদের অস্ত্র সমুহ উন্নত হওয়ায় তারা হতাহত বেশি হচ্ছেন । এছাড়াও তিনি লক্ষ করেন জার্মানদের ব্যবহার করা Stg. 44 রাইফেলটি অন্যসকল প্রচলিত রাইফেলের তুলনায় বেশি কার্যকরী । তৎকালীন Mausar ও Mosin Nagant বোল্ট অ্যাকশন রাইফেলে দুরের লক্ষ্যভেদ করা গেলও সেগুলি ছিল ধীর । তাই তিনি একটি সাবমেশিনগান নকশা করেন । যদিও সেটা সোভিয়েত বাহিনীতে গৃহীত হয় নি কিন্তু তার দক্ষতা প্রকাশিত হয় । ১৯৪২ সালে তাকে Central Scientific-developmental Firing Range for Rifle Firearms of the Chief Artillery Directorate of the Red Army (RKKA) তে নিয়োগ দেয়া হয় । ১৯৪৪ সালে তিনি ৭.৬২x৩৯ মিমি বুলেট দ্বারা পরিচালিত একটি রাইফেলের নকশা করেন । এবং সেটি তিনি ১৯৪৬ সালে অনুষ্ঠিত রাইফেল প্রতিযোগিতায় জমা দেন । তার সেই Mikhtim রাইফেল প্রতিযোগিতায় জয়ী হয় । ১৯৪৭ সালে তিনি এর উপর ভিত্তি করে নতুন এক রাইফেলের নকশা করেন যা একে ৪৭ নামে পরিচিতি পায় । পরে তিনি বলেন এই অতি সাধারন ও সহজ রাইফেলের নকশায় তিনি রাশিয়ান সাহিত্য ও বাইবেল থেকে অনুপ্রাণিত হয়েছিলেন ।
একে-৪৭ অস্ত্র নিয়ে মিখাইল কারাশনিকভের সবচেয়ে আলোচিত উক্তি হল:
নোকিয়া ই৫২
নোকিয়া ই৫২ হলো একটি স্মার্ট ফোন যা এসেছে নোকিয়া ই সিরিজ থেকে। এটি একটি সিম্বিয়ান OS v9.3 যন্ত্র যার পর্দার মাপ হলো ২৪০x৩২০। এটি পাওয়া যাচ্ছে কালো, কালো অ্যালুমিনিয়াম, কালো ধুসর অ্যালুমিনিয়াম, সাদা অ্যালুমিনিয়াম ও সোনালী অ্যালুমিনিয়াম। এটাতে ১জিবি মাইক্রো এসডি মেমোরী কার্ড দেয়া থাকে, কিন্তু এটাতে সাপোর্ট করে ১৬ জিবি মাইক্রো এসডি মেমোরী পর্যন্ত। এটাতে ৬০ এমবি মেমোরী দেয়াও আছে।
এটা নোকিয়া ই৫১ এর একটি সফল সংস্করণ। এটা বাজারে এসেছিল নোকিয়া ই৫৫ এর সাথেই, যার বৈশিষ্ট ও রূপ একই। ব্যতিক্রম শুধু ঐতিহ্যগত T9 কিপ্যাড। সর্ব শেষ ফার্মওয়ার ভার্শন হলো v081.003 রিলিজ হয়েছে ডিসেম্বর ২৫,২০১১ ।ফোনটির আছে ব্যাতিক্রমি ব্যাটারি লাইফ। এটাকে তৈরি করা হয়েছে এই উদ্যেশ্যে যে ৫.৫ ওয়াট-ঘন্টা, ১৫০০ mAh, ৩.৭V ব্যাটারি দিয়ে ২৭ দিন সাভাবিক ব্যবহার করা যায়। নকিয়ার অন্যান্য মোবাইল বা অন্য কম্পানির মোবাইল গুলো থেকে এটা অনেক বেশি অন্যান্য মোবাইল থেকে। যদি ওয়াই ফাই, ব্লুটুথ ব্যবহার করে কোন VOIP ক্লাইন্ট ব্যবহার করা হয়,ব্যাটারি প্রায় ২৪ ঘন্টার মত চলবে।
প্রাচ্য সমস্যা
ইউরোপে পূর্বাঞ্চল বা বিশেষ করে তুর্কি অধিকৃত অঞ্চল নিয়ে যে জটিল রাজনৈতিক অবস্থার সৃষ্টি হয়েছিল তাকে ইউরোপের ইতিহাসে প্রাচ্য সমস্যা () বলে বর্ননা করা হয়ে থাকে। প্রাচ্য সমস্যা ছিল একান্তই ইউরোপীয় সমস্যা। এশিয়া ইউরোপ আফ্রিকার বিশাল অঞ্চলের ওপর বিস্তৃত তুরস্ক সাম্রাজ্যের অস্বাভাবিক দ্রুতগতিতে অধঃপতন আধুনিক যুগের প্রাচ্য সমস্যার মূল কারণ ছিল। আর তুরস্কের এই অধঃপতনকে কেন্দ্র করে বিভিন্ন ইউরোপীয় রাষ্ট্রগুলির মধ্যে যে স্বার্থ সংঘাত দেখা দেয় এবং তুরস্ক সাম্রাজ্যের বসবাসকারি বিভিন্ন খ্রীষ্টধর্মীয় জাতিগোষ্ঠির মধ্যে যে রাজনৈতিক চেতনার উদয় হয় তার ক্রিয়া প্রতিক্রিয়ার ফলে প্রাচ্য সমস্যার পুর্নাঙ্গ পরিনতি ঘটে।
অলকা ইয়াগনিক
অলকা যাজ্ঞিক (জন্ম: ২০ মার্চ ১৯৬৬) একজন ভারতীয় নেপথ্য গায়িকা। তিনি প্রায় ১০০০ ভারতীয় চলচ্চিত্রে গান গেয়েছেন এবং প্রায় ২০০০ গান গেয়েছেন বিভিন্ন ভাষায়। তিনি ফিল্ম ফেয়ার অ্যাওয়ার্ডে শ্রেষ্ঠ গায়িকার পুরস্কার পান ৭ বার। ২ বার তিনি সম্মানজনক জাতীয় ফিল্ম এওয়ার্ডস পান। তাছাড়া তিনি আরও অনেক সংগীত পুরস্কারে ভূষিত হন। তাঁকে ফিল্ম ফেয়ার অ্যাওয়ার্ড শ্রেষ্ঠ গায়িকার জন্য রেকর্ড পরিমাণ ৩৫ বার মনোনয়ন করা হয়েছিল।
যাজ্ঞিক ১৯৬৬ সালের ২০ মার্চ কলকাতার এক ব্রাহ্মণ পরিবারে জন্মগ্রহণ করেন। তাঁর মা শোভা যাজ্ঞিক ছিলেন ভারতীয় শাস্ত্রীয় সংগীতশিল্পী। তিনি মডার্ন বালিকা বিদ্যালয় থেকে মাধ্যমিক শিক্ষা লাভ করেন। ১৯৭২ সালে মাত্র ৬ বছর বয়সে তিনি আকাশবাণী (অল ইন্ডিয়া রেডিও) কলকাতাতে গানের যাত্রা শুরু করেন। ১০ বছর বয়সে তাঁর মা তাকে শিশু শিল্পী হিসেবে মুম্বাই নিয়ে আসেন।
বলিউড গানসমূহ
অনুরাধা পাড়োয়াল
অনুরাধা পাড়োয়াল (জন্ম: ২৭ অক্টোবর, ১৯৫৪) ভারতের একজন জন প্রিয় গায়িকা। তিনি বলিউড ছবিতে গান করেন। তিনি গান করেন হিন্দি, বাংলা, মারাঠি ভাষা, গুজরাটি, তেলুগু, তামিল, পাঞ্জাবি, অসমীয়া সংস্কৃত ভাষা, ওড়িয়া ও নেপালী ভাষা ভাষায়।
অনুরাধা (জন্ম নাম অলকা নদাকারনি) কারয়াড, উওরা কন্নড, কর্ণাটক রাজ্যে জন্ম গ্রহন করেন। কনকানি পরিবারে মুম্বাই তে বড় হন। তিনি সংগীত জীবন শুরু করেন ১৯৭৩ ফিল্ম অভিমান (অমিতাভ বচ্চন ও জয়া বচ্চন অভিনীত) সংস্কৃত অনুবাদ। ঐ বছর মারাঠি ফিল্ম যশোদা সংগীত পরিচালক দত্ত দাভজেকর আত্মপ্রকাশ করেন।
তিনি অনেক সংগীত পরিচালকের সাথে কাজ করেছেন, তাদের মধ্যে উল্লেখযোগ্য হচ্ছেন, শচীন দেববর্মণ, জয়দেব, রাহুল দেব বর্মণ, আনান্দ-মিলিন্দ, আনু মালিক, যতীন-ললিত, নদীম-শ্রবন, হিমেশ রেশমিয়া, কল্যাণজী-আনান্দজী, লক্ষিকান্ত-পেয়ারেলাল, রাজেশ রোশন, সাজিদ-ওয়াজিদ, ভিজু শাহ, উত্তম সিং , রাম-লক্ষন, দীলিপ সেন-সমীর সেন, আনন্দ রাজ আনন্দ, আদেশ শ্রীভাস্তাব, বিশাল-শেখর, এম. এম. কেরাভানি এবং ভিশাল ভরদ্বাজ।
নীল অতিদানব তারা
নীল অতিদানব একপ্রকার অতিদানব তারা (ঔজ্জ্ব্ল্য শ্রেণীঃ I) যাদের বর্ণালীর ধরণ 'ও' অথবা 'বি' টাইপ
এই তারা গুলো খুবই গরম এবং উজ্জ্ব্ল, যাদের উপরিপৃষ্ঠের তাপমাত্রা ৩০,০০০-৫০,০০০ কেলভিন। এই তারাগুলো Hertzsprung-Russell diagram অনুসারে সূর্যের ভরের ১০-৫০ গুণ এবং সূর্যের ব্যাসের ২৫ গুণ বড়। এই দুর্লভ এবং রহস্যময় নীল অতিদানব তারাগুলো আমাদের পরিচিত মহাবিশ্বের সবচেয়ে গরম ও উজ্জ্ব্ল তারা। কিন্তু নীল অতিদানব তারাগুলো তাদের প্রতিরূপ লাল অতিদানব তারার তুলোনায় ক্ষুদ্রাকৃতির হয়ে থাকে।
অতি বৃহৎ ভরের জন্য এইতারা গুলোর জীবনকাল খুবই ছোট হয় এবং সাধারণতঃ অল্পবয়স্ক মহাজাগতিক কাঠামোতে (যেমন খোলা তারা গুচ্ছে, সর্পিল ছায়াপথের বাহুতে, অনিয়মিত ছায়াপথে) দেখা যায়। তুলোনামূলক পূরাতন গঠন যেমন সর্পিল ছায়াপথের কেন্দ্রে, উপবৃত্তাকার ছায়াপথে, গুটিকাসদৃশ তারাগুচ্ছে এদের খুবই কম দেখতে পাওয়া যায়।
কালপুরুষ নক্ষত্রমন্ডলের বাণরাজা তারাটি একটি বহুল পরিচিত নীল অতিদানব তারা। এর ভর সূর্যের ভরের ২০ গুণ এবং এর ঔজ্জ্বল্য সূর্যের ঔজ্জ্বল্যের ৬০,০০০ গুণ। যদিও এই ধরণের তারার সংখ্যা ও স্থায়ীত্ব কম তবুও এদের ঔজ্জ্বল্যতার কারণে রাতের আকাশে খালি চোখে এদেরই বেশি দেখতে পাওয়া যায়।
নীল অতিদানব তারা হচ্ছে বড় তারাগুলোর মৃত্যুর পূর্বের অবস্থা। এর কেন্দ্রের পারমাণবিক বিক্রিয়ার গতি কমে আসাতে তারাটি সংকুচিত হয় এবং সংকুচিত অবস্থায় একই পরিমাণ শক্তি বিকিরণের ফলে এর উপরিপৃষ্ঠের তাপমাত্রা বৃদ্ধি পায়। যেকোন কারণেই হোক; লাল অতিদানব তারার পারমাণবিক বিক্রিয়ার গতি কমে গেলে তা নীল অতিদানব তারায় পরিণত হয়। এবং কোন কারণে বিক্রিয়ার গতি বৃদ্ধি পেলে নীল অতিদানব তারা লাল অতিদানব তারায় পরিণত হয়।
লাল অতিদানব তারার নাক্ষত্রিক বায়ু ধীর গতির ও ভারি হয় কিন্তু নীল অতিদানব তারার নাক্ষত্রিক বায়ু দ্রুত গতির এবং বিস্তৃত হয়। যখন লাল অতিদানব তারা নীল অতিদানব তারায় পরিণত হয়, তখন এর নাক্ষত্রিক বায়ু দ্রুত হয়ে যায়, কিন্তু এর উপরিতলে পূর্বের লাল অতিদানব তারার ধীর গতির বায়ু থেকে যায় ফলে উপরিপৃষ্ঠের উপাদানগুলো একটি চিকন স্তর সৃষ্টি করে। প্রায় প্রতিটি নীল অতিদানব তারায় এই চিকন স্তরটি দেখা যায় যার দ্বারা বোঝা যায় যে, এই তারা গুলো কোন একসময় লাল অতিদানব তারা ছিল।
একটি তারার যখন সৃষ্টি হয় তখন এটি লাল অতিদানব এবং নীল অতিদানব তারার অবস্থায় বেশ কয়েকবার থাকতে পারে যার কারণে তারাটি একটি হালকা স্তর ধারণ করে। এই ক্ষণস্থায়ী অবস্থায় তারাটিকে শ্বেত বা হলুদ বর্ণের দেখায় এবং এ ধরণের তারাকে হলুদ অতিদানব তারা বলা হয় যেমন ধ্রুবতারা।
যদিও তারাটি স্বাভাবিক অবস্থায় একটি অতিনবতারায় (supernova) পরিণত হয় কিন্তু সূর্যের ভরের ৮-১২ গুণ বড় তারাগুলো অক্সিজেন-নিয়ন সম্বলিত শ্বেত বামন তারায় পরিণত হতে পারে। এরূপ ঘটনার কারণ এখনো জানা যায়নি যে কেন একটি তারা অতিনবতারায় পরিণত হওয়ার পরিবর্তে একটি শ্বেত বামন তারায় পরিণত হয়। ধারণা করা হয় যে, দ্রুত অতিরিক্ত ভর হারানোর কারণে এমনটি হয়ে থাকে। নীল অতিদানব বা লাল অতিদানব তারা এবং কখনও কখনও হলুদ অতিদানব তারা সব তারাই অতিনবতারায় পরিণত হতে পারে, কারণ এই প্রক্রিয়া তারার উপরিপৃষ্ঠের ধরণের উপর নির্ভর করে না বরং এর কেন্দ্রের উপাদানের উপর নির্ভর করে।
লাল অতিদানব তারা সৃষ্টি হতে অধিক সময় নেয়, বলে আমরা আকাশে এই তারা বেশি দেখতে পাই এবং বেশিরভাগ অতিনবতারা লাল অতিদানব তারা হতে সৃষ্টি হয়। পূর্বে ধারণা করা হত যে সকল অতিনবতারাই লাল অতিদানব তারা হতে সৃষ্টি হয় কিন্তু পরবর্তিতে supernova 1987A আবিষ্কৃত হয় যা নীল অতিদানব তারা B3 হতে সৃষ্টি হয়েছে।
লাল অতিদানব তারা
লাল অতিদানব একপ্রকার অতিদানব তারা (ঔজ্জ্ব্ল্য শ্রেণীঃ I) যাদের বর্ণালীর ধরন K অথবা M টাইপ। এই তারাগুলো মহাবিশ্বে আয়তনের দিক দিয়ে সর্ববৃহৎ তারা কিন্তু ভরের দিক দিয়ে নয়। আর্দ্রা এবং জ্যেষ্ঠা বহুল পরিচিত তারা যেগুলো লাল অতিদানব তারার উদাহরণ।
তারার কেন্দ্রে হাইড্রোজেন গ্যাস নিঃশেষ হয়ে গেলে কিন্তু তখনও পর্যন্ত হিলিয়াম গ্যাসের জ্বালানী বিদ্যমান থাকলে, সূর্যের ভরের ১০ গুণ বড় তারাগুলো সাধারণতঃ লাল অতিদানব তারায় পরিণত হয় । এই ধরণের তারার ব্যাস অনেক বড় হয় কিন্তু উপরিপৃষ্ঠের তাপমাত্রা খুবই কম ( ৩৫০০-৪৫০০ কেলভিন) থাকে। সর্ববৃহৎ লাল অতিদানব তারা গুলো হচ্ছে VY Canis Majoris, VV Cephei A, V354 Cephei, RW Cephei এবং KW Sagittarii, যাদের সকলের ব্যাসই সূর্য থেকে ১৫০০ গুণ বড়। অধিকাংশ লাল অতিদানব তারাগুলোর ব্যাস সূর্যের ব্যাসের ২০০-৮০০ গুণ বড় হয়ে থাকে। এরা সাধারণরঃ ১০-১০০ মিলিয়ন বছর টিকে থাকে এবং গুচ্ছাকারে থাকে।
সূর্যের ভরের ১৫ গুণ বড় তারাগুলোতে যে পরিমান হাইড্রোজেন থাকে তা জ্বালানীরূপে নিঃশেষ হতে সূর্যের জীবনকালের একহাজার ভাগের এক ভাগ সময় লাগে। এরপর এটি লাল দানব তারায় পরিণত হয় কিন্তু যখন এটি নিউক্লিয়ার ফিসন বিক্রিয়ার ত্রৈ-আলফা স্তরে পৌঁছায়, এটি কিছুকাল যাবৎ জ্বলতে থাকে এবং এর আয়তন আরো বেড়ে যায়। উজ্জ্ব্ল লাল তারাগুলো তখন লাল অতিদানব তারায় পরিণত হয়। কালপুরুষ নক্ষত্রমন্ডলের আর্দ্রা তারাটি লাল অতিদানব তারার একটি উদাহরণ। এর পরম-প্রভার মান -১০ মাত্রা পর্যন্ত হতে পারে যেখানে সূর্যের মান +৫।
২০১২ এশিয়া কাপ
২০১২ এশিয়া কাপ ক্রিকেট প্রতিযোগিতা ৩য়বারের মতো বাংলাদেশে অনুষ্ঠিত হয়েছে। পূর্ববর্তী অন্যান্য বছরের ন্যায় এশিয়া মহাদেশের টেস্টখেলুড়ে দেশ - বাংলাদেশ, ভারত, পাকিস্তান ও শ্রীলঙ্কার জাতীয় ক্রিকেট দল এতে অংশ নেয়। ভারত জাতীয় ক্রিকেট দল ২০১০ এশিয়া কাপ ক্রিকেট প্রতিযোগিতায় চ্যাম্পিয়ন হলেও দূর্ভাগ্যজনকভাবে একাদশবারের মতো অনুষ্ঠিত এ প্রতিযোগিতার চূড়ান্ত খেলায় উঠতে ব্যর্থ হয়। অন্যদিকে পাকিস্তান, বাংলাদেশ জাতীয় ক্রিকেট দলকে মাত্র দু'রানের ব্যবধানে পরাজিত করে চ্যাম্পিয়ন হয়। কিন্তু বাংলাদেশ দলের জন্য রানার-আপ প্রাপ্তি বাংলাদেশের ক্রিকেট ইতিহাসে সর্বাধিক প্রাপ্তি ও স্মরণীয় সাফল্য হিসেবে বিবেচিত হয়েছে।
গণপ্রজাতন্ত্রী চীন তাদের গুয়াংঝু প্রদেশে আয়োজনের প্রস্তাবনা দিয়েছিল। কিন্তু এশিয়ান ক্রিকেট কাউন্সিল স্বাগতিক দেশ হিসেবে বাংলাদেশকে এ প্রতিযোগিতা আয়োজনের সিদ্ধান্ত প্রদান করে। এ নিয়ে বাংলাদেশে ৩য়বারের মতো এশিয়া কাপ ক্রিকেট প্রতিযোগিতা অনুষ্ঠিত হয়। এর পূর্বে ১৯৮৮ এবং ২০০০ সালে স্বাগতিক বাংলাদেশ সফলভাবে এশিয়া কাপ ক্রিকেট প্রতিযোগিতা সম্পন্ন করেছিল।
প্রতিযোগিতাটি ১ - ১১ মার্চ, ২০১২ পর্যন্ত অনুষ্ঠানের সিদ্ধান্ত নেয়া হয়েছিল। কিন্তু অস্ট্রেলিয়ায় অনুষ্ঠিত ভারত এবং শ্রীলঙ্কার মধ্যকার ত্রি-দেশীয় একদিনের আন্তর্জাতিক ক্রিকেট খেলা বা ২০১১-১২ কমনওয়েলথ ব্যাংক সিরিজের জন্য তারিখ পরিবর্তন করতে হয়।
প্রতিযোগিতার জন্য নির্ধারিত ৭টি খেলার সবগুলোই ঢাকার মিরপুরে অবস্থিত শের-ই-বাংলা ক্রিকেট স্টেডিয়ামে অনুষ্ঠিত হয়।"সকল খেলাই স্থানীয় সময় () অনুসারে"
ফজলুল কবির চৌধুরী
ফজলুল কবির চৌধুরী বা আলহাজ্ব এ.কে.এম ফজলুল কবির চৌধুরী ছিলেন একজন রাজনীতিবিদ। তিনি ছিলেন সাবেক পূর্ব পাকিস্তান প্রাদেশিক পরিষদের বিরোধীদলীয় নেতান, প্রাদেশিক আইন পরিষদের চেয়ারম্যান এবং সাবেক সংসদ সদস্য। মরহুম আলহাজ্ব এ.কে.এম ফজলুল কবির চৌধুরী তিনি চট্টগ্রাম পোর্ট-ট্রাষ্টের ভাইস চেয়ারম্যান, মেরিন এন্ড মার্কেন্টাইল একাডেমীর গভর্ণর ও চট্টগ্রাম ডিস্ট্রিক কাউন্সিলের কাউন্সিলর ছিলেন।
তিনি সক্রিয় রাজনীতি ছাড়াও বহু জনহিতকর কাজ ও সেবামূলক কর্মকান্ডের সঙ্গে জড়িত ছিলেন।
আলহাজ্ব এ.কে.এম ফজলুল কবির চৌধুরী ১৯১৭ সালের ১লা নভেম্বর চট্টগ্রাম রাউজানের গহিরা গ্রামের এক সম্ভ্রান্ত মুসলিম পরিবারে জন্ম গ্রহণ করেন। তিনি আলহাজ্ব খান বাহাদুর আবদুল জব্বার চৌধুরীর ও মাতৃকুল মধ্যযুগীয় মুসলিম মহিলা কবি রহিমুন্নেসার পৌত্রী বেগম ফাতেমা খাতুন চৌধুরীর ঔরশে জন্ম গ্রহণ করেন।
তিনি ১৯৩৮ সালে কলকাতা বিশ্ববিদ্যালয় হতে আইন শাস্ত্রে এম.এ ডিগ্রি লাভ করেন।
রেলপথ মন্ত্রণালয় বিষয় সংসদীয় স্থায়ী কমিটির সভাপতি এবিএম ফজলে করিম চৌধুরী এমপি।
চট্টগ্রাম চেম্বার অব কমার্স এন্ড ইন্ডাষ্ট্রিজ এর প্রতিষ্ঠাতা প্রেসিডেন্ট। এছাড়া তিনি রাউজান গহিরা শান্তির দ্বীপের ও রাউজান কলেজের প্রতিষ্ঠাতা। চট্টগ্রাম বিশ্ববিদ্যালয়, চট্টগ্রাম মেডিকেল কলেজ হাসপাতাল, চট্টগ্রাম সিটি কলেজ, চট্টগ্রাম নাইট কলেজ, চট্টগ্রাম মহিলা কলেজ এবং চট্টগ্রাম ইঞ্জিনিয়ারিং কলেজ প্রতিষ্ঠায় তাঁর বিশেষ অবদান রয়েছে। জনাব চৌধুরী একক প্রচেষ্টায় ১৯৬৩ সালে রাউজান কলেজ এবং ১৯৬২ সালে রাউজানের গহিরায় শান্তির জন্য নোবেল পুরস্কার অর্জনকারী বেলজিয়ামের অনুদানে প্রতিষ্ঠা করেন শান্তির দ্বীপ।
আলহাজ্ব এ.কে.এম. ফজলুল কবির চৌধুরী ১৯৭২ সালের ৯ই সেপ্টেম্বর হৃদযন্ত্রের ক্রিয়া বন্ধ হয়ে ৫৬ বছর বয়সে ঢাকাস্থ বাস ভবনে ইন্তেকাল করেন।
ভিয়া আপিয়া
ভিয়া আপিয়া (ইতালীয় ভাষায়: Via Appia) প্রাচীন রোমান প্রজাতন্ত্রের সবচেয়ে গুরুত্বপূর্ণ সড়কগুলোর একটি। সড়কটি মধ্য-ইতালির রোম শহরের সাথে অ্যাড্রিয়াটিক সাগরের তীরে অবস্থিত দক্ষিণ-পূর্ব ইতালির ব্রিন্দিসি শহরকে যুক্ত করেছিল। প্রথম শতকের রোমান কবি স্তাতিয়ুসের কবিতায় এই সড়ক সম্পর্কে বলা হয়েছে, "Appia teritur regina longarum viarum" বা "ভিয়া আপিয়া সুদীর্ঘ রাস্তাসমূহের রাণী"।
রাস্তাটির নাম রাখা হয়েছিল রোমান প্রজাতন্ত্রে আদমশুমারি পরিচালনা ও গণ-নৈতিকতা দেখভালের দায়িত্বে নিয়োজিত কর্মকর্তা "আপিয়ুস ক্লাউদিয়ুস কাইকুস" (Appius Claudius Caecus)-এর নামানুসারে। তিনি ৩১২ খ্রিস্টপূর্বাব্দে সামনিয়ুম গোত্রের সাথে প্রজাতন্ত্রের যুদ্ধের সময় সামরিক প্রয়োজনে সড়কটির অনেকাংশ প্রথম নির্মাণ করেছিলেন। রোমান প্রজাতন্ত্র কাম্পানিয়া অঞ্চলের কাপুয়া শহরের অধিবাসীদের সাথে মিত্রতা স্থাপন করতে চাইলে সামনিয়ুম গোত্র বাঁধা দিয়েছিল। এরই পরিপ্রেক্ষিতে সামনিয়ুম গোত্রের সাথে রোমানদের যুদ্ধ হয়। এ সময় দূরের সৈন্যদেরকে রোম থেকে প্রয়োজনীয় জিনিসপত্র সরবরাহ করার জন্যই প্রথমে রোম থেকে কাপুয়া পর্যন্ত একটি সড়ক নির্মাণ করা হয়েছিল। পরবর্তীতে এটি বর্ধিত করে ব্রিন্দিসি পর্যন্ত নিয়ে যাওয়া হয়। ধারণা করা হয় সড়কটি রোমের ফোরো রোমানো থেকে শুরু হয়। ব্রিন্দিসিতে ভিয়া আপিয়ার শেষ প্রান্তে একটি স্তম্ভ নির্মাণ করা হয়েছিল যা এখনও অস্তিত্বশীল আছে।
রোমান প্রজান্ত্রের বিরুদ্ধে দাসদের পক্ষ থেকে প্রথম বিদ্রোহ হয়েছিল স্পার্টাকাস-এর নেতৃত্বে। গ্ল্যাডিয়েটর ও দাসদের একটি বাহিনী নিয়ে স্পার্টাকাস রোমান সৈন্যদের বিরুদ্ধে যুদ্ধ করে বেশ কয়েকটিতে বিজয়ীও হয়েছিলেন। অবশেষে আত্মরক্ষার জন্য দলবল নিয়ে রোম থেকে ব্রিন্দিসি পালিয়ে যাওয়ার সময় রোমান সৈন্যদের হাতে ধরা পড়ে যান। বিদ্রোহী সকল দাসদের রোমান সৈন্যবাহিনী ২০০ কিলোমিটার জুড়ে ভিয়া আপিয়ার দুই পাশে ক্রুশবিদ্ধ করে রেখেছিল।
দ্বিতীয় বিশ্বযুদ্ধের সময় এই রাস্তায় জার্মান ও ইতালীয় অক্ষশক্তির সাথে মিত্রবাহিনীর যুদ্ধ হয়েছিল।
পশ্চিম রোমান সম্রাজ্যের পতনের পর রাস্তাটির ব্যবহার ফুরিয়ে যায়। পোপ পিয়ুস ৭ (১৭১৭ - ১৭৯৯) রাস্তাটির সংস্কার করেন। ১৭৮৪ সালে পুরাতন ভিয়া আপিয়ার সমান্তরালে আলবান পর্বত পর্যন্ত একটি নতুন ভিয়া আপিয়া নির্মাণ করা হয়। বর্তমানে ইতালিতে নতুন সড়কটির নাম "ভিয়া আপিয়া নুয়োভা" এবং পুরনোটির নাম "ভিয়া আপিয়া আন্তিকা"। রোমের কাছে পুরাতন আপিয়া সড়কের যে অংশটুকু আছে তা এখন সবার জন্য উন্মুক্ত একটি দর্শনীয় স্থান। রোমের সহস্রাব্দ উদযাপনের সময় এর অনেক সংস্কার সাধন করা হয়েছে। সড়কটির প্রথম ৩ মাইলে নিয়মিত গাড়ি চলে বলে তা দর্শনার্থীদের জন্য খুব একটা উপযুক্ত নয়। কিন্তু ৩ মাইলের পর ট্রাফিক খুব একটা নেই, এবং পায়ে হেঁটে এই অংশটি যে কেউ দেখতে পারেন। দ্বিতীয় মাইলেই দোমিনে, কুয়ো ভাদিস-এর গীর্জা।
১৯৫১ সালে রোমের চারপাশে "গ্রান্দে রাক্কোর্দো আনুলারে" নামক একটি বৃত্তাকার সড়ক নির্মাণের সময় ভিয়া আপিয়াকে দুই ভাগে ভাগ করে ফেলতে হয়েছিল। পরবর্তীতে অবশ্য এই সড়কের বর্ধনের সময় আপিয়ার নিচ দিয়ে সুড়ঙ্গ খনন করা হয়েছে বা উপর দিয়ে সেতু নির্মাণ করা হয়েছে। এ কারণে বর্তমানে কারাকাল্লার স্নানঘর থেকে শুরু করে ভিয়া আপিয়ার প্রায় ১০ মাইল পর্যন্ত পায়ে হেঁটে পর্যবেক্ষণ করা যায়। এখনও ভিয়া আপিয়াতে ইউরোপের সবচেয়ে দীর্ঘ সরল পথ রয়েছে।
ভিয়া আপিয়ার প্রথম থেকে চতুর্থ মাইলের মধ্যে দর্শনীয় স্থানগুলো হচ্ছে:
মায়া হরিণ
মায়া হরিণ বা কাকর হরিণ () হরিণ প্রজাতির অন্যতম খর্বকায় ও লাজুক সদস্য। ছোট আকারে লালচে বাদামী পিংগল রং এর ফোঁটা বিহীন এ হরিণের চলাফেরা ও জীবনধারণ খুবই চমৎকার। মায়া হরিণ ভয় পেলে বা শিকারী প্রাণী দেখতে পেলে কুকুরের মত ঘেউ ঘেউ করে বলে এদের "বার্কিং ডিয়ার" বলে। দক্ষিণ ও দক্ষিণ- পূর্ব এশিয়ার বিশাল অংশ জুড়ে মায়া হরিণ দেখা যায়। কাজিরাঙা জাতীয় উদ্যানে এই প্রজাতিটি একটি উল্লেখযোগ্য প্রাণী। এরা ভারতীয় বন্যপ্রাণী সংরক্ষণ আইন,১৯৭২ দ্বারা এখানে সুরক্ষিত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
জীবাশ্মবিজ্ঞানীদের মতে, বার হাজার বছর পূর্বে প্লেইস্টোসিন যুগের শেষের দিক থেকে মায়া হরিণের অস্তিত্ব ছিল। তখন থেকেই মাংস ও চামড়ার জন্য পুরো দক্ষিণ ও দক্ষিণ- পূর্ব এশিয়া জুড়ে এরা শিকার হয়ে আসছে।
একটা পরিপক্ব মায়া হরিণের গড় ওজন ১৭ কেজি ও উচ্চতা ২২ ইঞ্চি পর্যন্ত হয়। খাটো লালচে বাদামী লোম দ্বারা এরা আবৃত। স্থান ও ঋতুভেদে লোমের রং পরিবর্তিত হয়। পুরুষ হরিণের উপরের চোয়ালের ছেদন দন্ত খুব বড় (প্রায় ১ ইঞ্চি) এবং দূর থেকে তা স্পষ্ট ভাবে দেখা যায়। আত্মরক্ষার্থ এরা এ "শ্বদন্ত" ব্যবহার করে। পুরুষ হরিণের এক জোড়া এক থেকে দুই ইঞ্চি লম্বা শিং থাকে। শিংএ দুই থেকে তিনটি শাখা থাকে। এরা মূলতঃ একলা চলাফেরা করে ও খাদ্যাভ্যাসে সর্বভূক। ঘাস- লতাপতা ছাড়াও পাখির ডিম এমনকি ক্ষুদ্র স্তন্যপায়ী প্রাণীও মায়া হরিণের খাদ্য।
উত্তর- পূর্ব ভারত, বাংলাদেশ, নেপাল, শ্রীলঙ্কা, পাকিস্তানের ইসলামাবাদ, চীনের দক্ষিণাঞ্চল, ইন্দোনেশিয়া ও এর দ্বীপসমূহ মায়া হরিণের আবাসস্থল। এরা সাধারণত জলের আশেপাশে বসবাস করে। পুরুষ মায়া হরিণ তার নিজস্ব এলাকায় বসবাস করে যা একাধিক স্ত্রী- মায়া হরিণের এলাকাকে স্পর্শ করে।
মায়া হরিণের ১৫টি উপ-প্ৰজাতি বিশ্বজুড়ে দেখা যায়-
রোমান প্রজাতন্ত্র
রোমান প্রজাতন্ত্র (লাতিন ভাষায়: Res Publica Romana, ইতালীয় ভাষায়: Repubblica romana, ইংরেজি ভাষায়: Roman Republic) বলতে আনুমানিক ৫০৯ থেকে ২৭ খ্রিস্টপূর্বাব্দ পর্যন্ত অস্তিত্বশীল একটি প্রজাতন্ত্রকে বোঝায় যার রাজধানী ছিল রোম নগরী। রোমে প্রজাতান্ত্রিক পদ্ধতিতে এই সভ্যতার সরকার পরিচালিত হতো। ৫০৮ খ্রিস্টপূর্বাব্দে রোমান রাজতন্ত্র উৎখাতের পর একটি সিনেটের উপদেশে নাগরিকদের ভোটে নির্বাচিত দুইজন কনসালের মাধ্যমে রাষ্ট্র পরিচালিত হতে থাকে, একেই বলা যায় প্রজাতন্ত্রের সূচনা। ক্ষমতার ভাগাভাগি এবং বিশ্লেষণ ও ভারসাম্যের নীতির উপর ভিত্তি করে শীঘ্রই একটি সংবিধান গড়ে ওঠে। খুব বেশি জরুরি অবস্থা দেখা না দিলে সকল সরকারি কর্মকর্তা মাত্র এক বছরের জন্য নির্বাচিত হতেন যাতে কোন একজন ব্যক্তি জনগণকে বেশি প্রভাবিত করে ফেলতে না পারে।
অবশ্য বাস্তবে রোমান সমাজে উঁচু-নিচুর অনেক ভেদাভেদ ছিল। রোমের ভূমিমালিক অভিজাত (পাত্রিকিয়ুস) এবং সংখ্যায় অনেক বেশি সাধারণ নাগরিকদের (প্লেবায়ুস) মধ্যে দ্বন্দ্ব নতুন সংবিধানটিকে অনেক প্রভাবিত করেছিল। উল্লেখ্য, পাত্রিকিয়ুসরা রোমান রাজত্বের যুগের রাজাদের উত্তরাধিকার হিসেবে নিজেদের দাবী করতেন। সময়ের সাথে সাথে যেসব আইন পাত্রিকিয়ুসদেরকে রোমের ঊর্ধ্বতন পদগুলো অধিগ্রহণের একচ্ছত্র অধিকার দিয়েছিল সেগুলো দুর্বল হতে থাকে এবং প্লেবায়ুসদের মধ্য থেকে একটি নতুন অভিজাত গোষ্ঠীর জন্ম হয়। সে সময় সামরিক ও রাজনৈতিক সফলতা একে অপরের সাথে উতপ্রোতভাবে জড়িত ছিল। প্রথম দুই শতাব্দীতে নতুন মিত্র তৈরি ও যুদ্ধের মাধ্যমে মধ্য ইতালি থেকে এক সময় সমগ্র ইতালীয় উপদ্বীপ প্রজাতন্ত্রের অধীনে আসে। তৃতীয় শতকে দখলে আসে উত্তর আফ্রিকা, আইবেরীয় উপদ্বীপ, গ্রিস এবং বর্তমান ফ্রান্সের দক্ষিণাংশ। এরও দুই শতাব্দী পরে ১ম খ্রিস্টপূর্বাব্দের শেষদিকে সমগ্র ফ্রান্স, এবং প্রাচ্যের বেশ কিছু অঞ্চল প্রজাতন্ত্রের অধিকারে চলে আসে। প্রজাতন্ত্রে কোন নির্দিষ্ট ব্যক্তির অতিরিক্ত প্রভাব-প্রতিপত্তি অর্জনে বাধানিষেধ থাকলেও এই পর্যায়ে রোমান সমাজ আসলে গুটিকয়েক নেতা ও তাদের মিত্রদের দ্বারাই শাসিত হতো।
ত্রেভি ফোয়ারা
ত্রেভি ফোয়ারা (ইতালীয় ভাষা: Fontana di Trevi, ইংরেজি ভাষায়: Trevi Fountain) ইতালির রাজধানী রোমে অবস্থিত একটি ফোয়ারা। এটি রোম শহরের বৃহত্তম বারোক (আনুমানিক ১৬০০ সালের দিকে যে শৈল্পিক রেনেসাঁ শুরু হয়েছিল) ফোয়ারা এবং পৃথিবীর সবচেয়ে সুন্দর ফোয়ারাগুলোর একটি হিসেবে খ্যাত। স্থানীয় লোককাহিনী অনুযায়ী কথিত আছে যে কেউ এই ফোয়ারায় পয়সা ফেললে সে আবার কোন না কোনদিন রোমে ফিরে আসবে। ত্রেভি শব্দটি এসেছে ইতালীয় শব্দ "ত্রে" এবং "ভিয়া"-র সংক্ষিপ্ত রূপ হিসেবে যার অর্থ "তিন রাস্তা"।
প্রাচীন রোমের একটি কৃত্রিম জলপ্রণালীর শেষ প্রান্তটি সাধারণের সামনে দর্শনীয়ভাবে তুলে ধরার জন্য সে প্রান্তে প্রথমে ত্রেভি ফোয়ারা তৈরি করা হয়েছিল। সেই প্রাচীন রোমান জলপ্রণালীর নাম ছিল ভির্গো, যার অর্থ কুমারী। ১৯ খ্রিস্টপূর্বাব্দের দিকে রোমান সম্রাট আউগুস্তুসের প্রিয় এক জেনারেলের কন্যার স্বামী মার্কুস ভিপসানিয়ুস আগ্রিপ্পা জলপ্রণালীটি তৈরি করেছিলেন যার দৈর্ঘ্য ছিল ২১ কিলোমিটার যার ১৯ কিলোমিটারই ছিল মাটির নিচে। পানথেওনের নিকটে আগ্রিপ্পার হাতেই নির্মিত তাপীয় স্নানঘরে পানি সরবরাহের জন্যই তিনি প্রণালীটি বানিয়েছিলেন। ত্রেভি নির্মাণের আগেই অবশ্য প্রণালীটির শেষ প্রান্তে একটি ফোয়ারা ছিল। সেক্সতুস ইউলিয়ুস ফ্রন্তিনুসের বই "De aquaductibus Romae commentarius" অনুসারে জলপ্রণালীর নাম রাখা হয়েছিল একজন কুমারী নারীর নামে, রোমান সৈন্যরা তৃষ্ণার্ত ও দুর্বল অবস্থায় যার দেখা পেয়েছিল। কুমারী মেয়েটি তাদেরকে কাছের একটি পানির উৎসে পথ দেখিয়ে নিয়ে গিয়েছিল। উৎসটি ছিল তিবুর্তিনা ও কোল্লাতিনা রাস্তা দুটির মধ্যবর্তী স্থানে। দুটো রাস্তাই রোমে এসে শেষ হয়। এই উৎসটি এখনও ধারাজলের পানি সরবরাহ করে।
৪র্থ শতাব্দীতে রোম শহরে ১৩৫২টি ফোয়ারা ছিল। ৫৩৭ সালে অস্ট্রোগথ রাজা ভিতিগিসের আক্রমণে ভির্গো জলনালীর কিছুটা ক্ষতি হয়। বর্বর বাহিনীর আত্রমণে এক সময় নালীটি পরিত্যক্ত হয়ে যায় এবং মধ্যযুগের আগে এর আর কোন সংস্কার করা হয়নি। ইউরোপীয় রেনেসাঁর প্রথম দিকেই পোপরা সবগুলো জলনালীর শেষ প্রান্ত পুনরায় সংস্কার করে প্রদর্শনীর ব্যবস্থা করেন।
ওয়াহিদা রেহমান
ওয়াহিদা রেহমান একজন ভারতীয় চলচ্চিত্র অভিনেত্রী যিনি বিংশ শতকের ষাট, সত্তর ও আশির দশকে হিন্দি সিনেমার সফল অভিনেত্রী হিসাবে খ্যাতিলাভ করেছিলেন। তিনি সত্যজিৎ রায়ের অভিযান ছবিতেও অভিনয় করেন। ১৯৭১ সালে বাংলাদেশের মুক্তিযুদ্ধে তিনি দূর থেকে বিশেষ ভূমিকা রেখে স্মরণীয় হয়ে আছেন।
ওয়াহিদা রেহমান ১৯৩৬ সালের ১৪ মে ভারতের তামিলনাড়ু রাজ্যে জন্মগ্রহণ করেন। ওয়াহিদা রেহমান ১৯৫৬ সালে ‘সি.আই.ডি’ ছবিতে অভিনয়ের মধ্য দিয়ে হিন্দি সিনেমার জগতে প্রবেশ করেন। এ ছবির সাফল্যের পর ১৯৫৭ সালে‘পয়সা’ ছবিতে নায়িকার ভূমিকায় অভিনয় করেন। এরপর ষাট, সত্তর ও আশির দশকে তিনি ছিলেন হিন্দি সিনেমার খ্যাতিমান অভিনেত্রী। তিনি সত্যজিৎ রায়ের অভিযান ছবিতেও অভিনয় করেন।
১৯৭১ সালের ২৫শে মার্চ্চ রাত্রিতে বাংলাদেশে গণহত্যা শুরু হলে মুম্বইয়ের অধিকাংশ সংবাদপত্র এর সচিত্র সংবাদ প্রকাশিত হয়। মুম্বাইয়ের পেশাজীবী সচেতন মানুষ বাংলাদেশে গণহত্যার প্রতিবাদে ঐক্যবদ্ধ হন। বাংলাদেশকে সহায়তা করার লক্ষ্যে এপ্রিলের প্রথম সপ্তাহে তারা মুম্বাইয়ের সাংবাদিক সুব্রত বন্দ্যোপাধ্যায়ের বাসায় সমবেত হন। সভায় আলোচনাক্রমে মহারাষ্ট্রে ‘বাংলাদেশ এইড কমিটি’ গঠনের সিদ্ধান্ত গৃহীত হয়। কমিটির সভাপতি, সহ-সভাপতি ও অনারেরি সেক্রেটারি মনোনীত হন যথাক্রমে মুম্বাইয়ের ব্যবসায়ী হরিশ মহেন্দ্র, সাংবাদিক সলিল ঘোষ এবং ওয়াহিদা রেহমান। কমিটি মুক্তিযুদ্ধে সমর্থন দানের লক্ষ্যে নানাবিধ ভূমিকা গ্রহণ করে এবং সেখানে ওয়াহিদা রেহমানের ছিল অতুলনীয় অবদান। ওয়াহিদা রেহমানকে বাংলাদেশের প্রবাসী সরকার একটি চিঠি পাঠায়। চিঠির বার্তাবাহক নূরুল কাদিরের মুখে নিরস্ত্র বাঙালির ওপর পাকিস্তানী সেনাবাহিনীর অত্যাচার ও গণহত্যার বিবরণ শুনে তিনি আবেগাপ্লুত হয়ে পড়েন। বার্তাবাহককে মহারাষ্ট্রের তৎকালীন গভর্নর এবং বাংলাদেশ এইড কমিটির প্রধান পৃষ্ঠপোষক নবাব আলী ইয়ার জংয়ের সঙ্গে সাক্ষাতের ব্যবস্থা করেন। তিনি স্বল্পতম সময়ে মুম্বাই চেম্বার অব কমার্স অ্যাণ্ড ইণ্ডাাস্ট্রিজের সভাপতি, মুম্বাই হাইকোর্টের ব্যারিস্টার, প্রখ্যাত ইংরেজি সাপ্তাহিক ব্লিৎজ সহ মুম্বইয়ের বিভিন্ন সংবাদপত্রের সম্পাদকের কাছে ফোন করে, কখনও সরাসরি গিয়ে বাংলাদেশের পক্ষে জনমত গঠনে তৎপরতা চালান। বুদ্ধিজীবী, শিল্পপতি, সম্পাদক এবং মহারাষ্ট্র প্রশাসনের কর্তাব্যাক্তি, যাদের ওপর ওয়াহিদা রহমানের ছিল প্রচ্ছন্ন প্রভাব, তাদের কাছেও বাংলাদেশের মুক্তিযুদ্ধের প্রতি সমর্থন আদায়ের জন্য যান। তিনি অসাধারণ সাংগঠনিক দক্ষতায় বাংলাদেশের মুক্তিসংগ্রামের পক্ষে জনমত গঠন ছাড়াও মুম্বাইয়ের চলচ্চিত্রাঙ্গনের সবাইকে মুক্তিযুদ্ধে সহায়তায় এগিয়ে আসতে অনুপ্রাণিত করেন।
ওয়াহিদা রেহমান ১৯৭১ সালে সেরা অভিনেত্রী হিসেবে ভারতের জাতীয় পুরস্কার লাভ করেন। অন্যান্য পুরস্কারের মধ্যে ১৯৬৬ ও ১৯৬৮ সালে ফিল্ম ফেয়ার, ১৯৯৪ সালে ফিল্ম ফেয়ার আজীবন সম্মননা পুরস্কার, ১৯৭২ সালে পদ্মশ্রী পুরস্কার এবং ২০১১ সালে পদ্মভূষণ পুরস্কার লাভ করেন।
কাইফি আজমি
কাইফি আজমি (; ) একজন ভারতীয় প্রথিতযশা উর্দ্দুভাষী কবি ও সাহিত্যিক এবং বিশিষ্ট চলচ্চিত্র ব্যক্তিত্ব। তাঁর কবিতা সমাজসচেতনায় ঋদ্ধ।
কাইফি আজমি ভারতের উত্তর প্রদেশের আজমগড়ে এক জমিদার পরিবারে ১৯১৯ খ্রিস্টাব্দের ১৯ জানুয়ারি জন্মগ্রহণ করেন। ১৯৪৭ খ্রিস্টাব্দে তিনি শওকাত আজমিকে বিয়ে করেন। তাঁর কন্যা শাবানা আজমি ভারতের বিখ্যাত অভিনেত্রী। তিনি ছাত্র জীবনে উর্দু ও ফার্সি সাহিত্যে লেখাপড়া করেন। কিন্তু ১৯৪২ খ্রিস্টাব্দে ভারতছাড় আন্দোলনের সময় লেখাপড়া ছেড়ে দেন।
১৯৪৩ খ্রিস্টাব্দে ভারতীয় কম্যুনিস্ট পার্টিতে যোগদান করেন। এরপর পার্টির আদেশে মুম্বই গমন করেন। এ সময় তিনি আলী সরদার জাফরি সম্পাদিত দলীয় পত্রিকা কাওমি জং-এ যোগ দেন। অন্যান্য উর্দু কবিদের মতই কাইফি আজমি গজল দিয়ে কাব্যচর্চা শুরু করেন। ধীরে ধীরে সামাজিক সচেতনতামূলক কাব্য রচনা করতে থাকেন। তাঁর গ্রন্থের মধ্যে আখির-ই-সাব, শারমায়া, আওয়ারা সাজদে, কৈফিয়াত, নঈ গুলিস্তাঁ প্রভৃতি উল্লেখযোগ্য। ১৯৫২ সালে গীতিকার হিসেবে মুম্বাই চলচ্চিত্রে কাজ আরম্ভ করেন।
মুক্তিযুদ্ধে অবদান: বাংলাদেশের মুক্তিযুদ্ধের সময় কাইফি আজমি একজন প্রথিতযশা কবি ও সিনেমা ব্যক্তিত্ব ছিলেন। ১৯৭১ খ্রিস্টাব্দে বাঙালিদের উপর পাকিস্তানিদের নির্যাতন কাইফি আজমিকে ব্যথিত করে। তিনি কবিতার মাধ্যমে তাঁর অনুভূতি তুলে ধরেন। কবিতা লিখে ও পাঠ করে তিনি বাঙালির মুক্তিযুদ্ধের পক্ষে জনমত গঠনে সাহায্য করেন।
কাইফি আজমি ভারত সরকার কর্তৃক পদ্মশ্রী পদক লাভ করেন। ১৯৭৫ খ্রিস্টাব্দে "আওয়ারা সাজদে" কাব্যগ্রন্থের জন্য লাভ করেন সাহিত্য একাডেমি পুরস্কার। এছাড়া তাঁকে ২০০২ খ্রিস্টাব্দে সাহিত্য একাডেমি ফেলোশীপ (২০০২) প্রদান করা হয়। এর আগে তিনি বিশ্বভারতী বিশ্ববিদ্যালয় কর্তৃক সাম্মানিক ডক্টরেট ডিগ্রি লাভ করেন।
কাইফি আজমি ২০০২ সালের ১০ মে ৮৩ বছর বয়সে মুম্বইতে মৃত্যুবরণ করেন।
বাঙালি জাতীয়তাবাদ
বাঙালি জাতীয়তাবাদ হল একটি রাজনৈতিক অভিব্যক্তি যার মাধ্যমে প্রাচিন কাল থেকে দক্ষিণ এশিয়াতে বসবাসরত বাঙালি জাতি, তথা বাংলা ভাষাগত অঞ্চলের অধিবাসীদের বুঝানো হয়ে থাকে। বাঙালি জাতি উপমহাদেশের একটি অন্যতম জাতীয়তাবাদী চেতনায় প্রভাবিত এক প্রভাবশালী জাতি। বাঙালি জাতিকে উপমহাদেশের ব্রিটিশ বিরোধী আন্দোলনের রুপকার বলা হয়ে থাকে। অবিভক্ত বাংলা পরবর্তীতে ব্রিটিশ চক্রান্তে বিভক্ত করা হয়। প্রাচীন বঙ্গদেশ অর্থাৎ বাংলাদেশ ও ভারতের পশ্চিমবঙ্গ, ত্রিপুরা, আসাম ও আন্দামান ও নিকোবর দ্বীপপুঞ্জে বসবাসকারী মানব সম্প্রদায়ের একতাবদ্ধ পরিচয়কে " বাঙালি জাতীয়তাবাদ " বলা হয় যাদের ইতিহাস অন্ততঃ চার হাজার বছর পুরোনো। এদের মাতৃভাষা বাংলা। ১৯ শতকে উদ্ভূত বাংলার নবজাগরণ এবং ভারতীয় স্বাধীনতা আন্দোলন, বাংলা ভাষা আন্দোলন, বাংলাদেশ মুক্তিযুদ্ধ এবং ১৯৭১ সালে "বাংলাদেশ" ও একটি অবিভক্ত স্বাধিন বাংলা সৃষ্টি পেছনে প্রধান অনুপ্রেরণা হিসাবে কাজ করছে।
বাঙালি জাতীয়তাবাদ বাংলার ইতিহাস এবং সাংস্কৃতিক ঐতিহ্য মধ্যে গৌরবজ্জ্বল ভাবে প্রকাশিত হয়েছে। বাংলার নবজাগরণ বলতে বাঙালি সমাজের রুপান্তর এবং উন্নয়নে পাশ্চাত্য সংস্কৃতি, বিজ্ঞান ও শিক্ষা প্রচলন শুরু হওয়াকে বোঝানো হয়ে থাকে। বাংলা হয়ে ওঠে আধুনিক সংস্কৃতি, বুদ্ধিজীবী ও বৈজ্ঞানিক কাজকর্মের, রাজনীতি এবং শিক্ষার ক্ষেত্রে ব্রিটিশ সাম্রাজ্যের একটি অন্যতম প্রাধান কেন্দ্র। প্রথম সামাজিক ও ধর্মীয় পুনর্গঠন যেমন বাংলায় ব্রাহ্ম সমাজ এবং রামকৃষ্ণ মিশন ইত্যাদির নেতৃত্বে ছিলেন রাজা রামমোহন রায়, শ্রী অরবিন্দ, রামকৃষ্ণ পরমহংস ও স্বামী বিবেকানন্দের মত বিভিন্ন জাতীয় নেতা এবং সংস্কারকগণ। বাংলা সাহিত্য, কবিতা, ধর্ম, বিজ্ঞান এবং দর্শনের বিস্তারের ক্ষেত্রে বঙ্কিম চন্দ্র চট্টপাধ্যায় দেবেন্দ্রনাথ ঠাকুর, মাইকেল মধুসুদন দত্ত, শরত চন্দ্র চট্টোপাধ্যায়, রবীন্দ্রনাথ ঠাকুর, সত্যেন্দ্রনাথ বোস, জগদীশ চন্দ্র বোস ও কাজী নজরুল ইসলামের কাজ ব্যাপক অবদান রাখে। ইয়ং বেঙ্গল, এবং যুগান্তর আন্দোলন এবং অমৃত বাজার পত্রিকার মত ভারতের সংবাদপত্রগুলো বুদ্ধিজীবী উন্নয়ন নেতৃত্বে দিয়েছিলো। কলকাতা-ভিত্তিক ভারতীয় ন্যাশনাল এসোসিয়েশন এবং ব্রিটিশ ভারতীয় এসোসিয়েশন ছিল ভারতে প্রথমদিকের রাজনৈতিক সংস্থা।
প্রথম বাঙলা জাতীয়তাবাদের যে আন্দোলনের সৃষ্টি হয় যা পরবর্তীতে ১৯০৫ সালে বঙ্গভঙ্গ নামে অধিক পরিচিত লাভ করে তা মূলত বিট্রিশ কর্তৃপক্ষ দ্বারাই সংঘঠিত হয়।' বঙ্গভঙ্গকে বাঙালি মুসলমানরা সমর্থন করলেও অধিকাংশ বাঙালি বঙ্গভঙ্গের বিরোধিতা করেন এবং স্বদেশী আন্দোলন এর মত বিভিন্ন ধরনের প্রচারণায় অংশগ্রহণ করেন এবং ব্যাপকভাবে ইউরোপীয় পণ্য বর্জনের ঘোষণা দেয়। বিট্রিশ আধিপত্যকে প্রত্যাখ্যান করে এবং একটি অখন্ড বাঙলার প্রতিষ্ঠার আশায়, বাঙালিরা একটি বিপ্লবী আন্দোলন ডাক দেন, যা বাঙালির জাতীয় স্বাধীনতা সংগ্রামের কেন্দ্রবিন্দু হিসেবে পরিগণিত হয়। বিপিন চন্দ্র পাল, খাজা সলিমুল্লাহ, চিত্তরঞ্জন দাস, মাওলানা আজাদ, সুভাষচন্দ্র বসু, তার ভাই শরৎচন্দ্র বসু, শ্যামাপ্রসাদ মুখোপাধ্যায়, এ কে ফজলুল হক, হোসেন শহীদ সোহরাওয়ার্দী এর মত রাজনৈতিক নেতাদের উত্থানের মধ্য দিয়ে বাঙলা, ভারতীয় স্বাধীনতা সংগ্রামের একটি অন্যতম ভিত্তি হিসেবে গড়ে উঠে।
হিন্দু-মুসলিম দ্বন্দ্ব ছড়িয়ে পড়া ও একটি পৃথক মুসলিম রাষ্ট্রের চাহিদা ভারতীয় মুসলমানদের মধ্যে জনপ্রিয় হয়ে উঠায়, ১৯৪৭ সালের মাঝামাঝিতে ভারত বিভাজনের প্রয়োজনীয়তা প্রবল হয়ে উঠে।
এশিয়ান ক্রিকেট কাউন্সিল
এশিয়ান ক্রিকেট কাউন্সিল () ১৯৮৩ সালে প্রতিষ্ঠিত ক্রিকেটের একটি সংগঠনবিশেষ। এশিয়ার ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়।
গোবেকলি তেপে
গোবেকলি তেপে (তুর্কি ভাষায়: Göbekli Tepe, অর্থ: গজন্দর বা ভুড়িওয়ালা পাহাড়) বর্তমান তুরস্কের শানলিউর্ফা (Şanlıurfa) শহর থেকে প্রায় ১৫ কিলোমিটার (৯ মাইল) উত্তর-পূর্বে অবস্থিত এক পর্বতের চূড়ায় আবিষ্কৃত নব্য প্রস্তর যুগের একটি উপাসনালয়। এটি এখন পর্যন্ত আবিষ্কৃত প্রাচীনতম মনুষ্য-নির্মীত ধর্মীয় স্থাপত্য। ধারণা করা হয় অবকাঠামোটি খ্রিস্টপূর্ব ১০ম সহস্রাব্দে অর্থাৎ প্রায় ১২,০০০ বছর পূর্বে শিকারী-সংগ্রাহক মানব গোষ্ঠী নির্মাণ করেছিল। ১৯৯৫ সালে জার্মান প্রত্নতাত্ত্বিক ক্লাউস শ্মিট "জার্মান আর্কিওলজিক্যাল ইনস্টিটিউটের" সহায়তায় এর খননকাজ শুরু করেন। নেভালি চোরি এবং এই গোবেকলি তেপে নব্য প্রস্তর যুগের ইউরেশিয়া সম্পর্কে আমাদের ধারণা আমূল পাল্টে দিয়েছে।
প্রতীকের ভিত্তিতে মৌলিক পদার্থসমূহের তালিকা
মৌলসমূহকে নিদিষ্টি ইংরেজি বণর্মালা দিয়ে সংক্ষিপ্ত প্রকাশ মৌলসমূহের প্রতীক নামে চিহ্নিত করা হয়।
সম্বর হরিণ
বড় শিংঘা বা সম্বর হরিণ বা সম্বর (, বৈজ্ঞানিক নাম: "Rusa unicolor") হরিণ প্রজাতিসমূহের মধ্যে অন্যতম বৃহৎ সদস্য। দক্ষিণ ও দক্ষিণ-পূর্ব এশিয়ার অধিকাংশ এলাকাজুড়ে সম্বর হরিণ দেখা যায়। এর একাধিক উপপ্রজাতি রয়েছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
দক্ষিণ এশিয়ায় ভারত, বাংলাদেশ ও শ্রীলঙ্কায় সম্বর হরিণ দেখতে পাওয়া যায়। বাংলাদেশের পূর্ব ও উত্তর- পূর্বাঞ্চলীয় পাহাড়ী বনভূমিতে সম্বর হরিণ আছে বলে জানা যায়। ভারত ও শ্রীলঙ্কার জাতীয় উদ্যান ও সংরক্ষিত বনাঞ্চলগুলোতে বড় বড় পালে সম্বর হরিণের দেখা মেলে। এছাড়া দক্ষিণ পূর্ব এশিয়ার মিয়ানমার, থাইল্যান্ড, ভিয়েতনাম, লাওস, মালয় উপদ্বীপ, ইন্দোনেশিয়ার সুমাত্রা ও বোর্নিও দ্বীপ সম্বর হরিণের আবাসস্থল। চীনের দক্ষিণাঞ্চল, হাইনান দ্বীপ ও তাইওয়ানেও এদের দেখতে পাওয়া যায়।
এদের শিঙের জন্য তাইওয়ানে বিভিন্ন খামারে সম্বর হরিণ বাণিজ্যিকভাবে পালন করা হয়। এদের শিং ছোরার বাট আর আগ্নেয়াস্ত্রের হাতল তৈরীতে ব্যবহৃত হয়। এছাড়া যুক্তরাষ্ট্র, অস্ট্রেলিয়া ও নিউজিল্যান্ডে এদের স্থানান্তর ঘটানো হয়েছে।
অঞ্চলভেদে সম্বর হরিণের আকার ও ওজনের বিভিন্নতা দেখা যায়। পূর্বাঞ্চলীয় উপপ্রজাতিগুলোর তুলনায় পশ্চিমাঞ্চলীয় উপপ্রজাতিগুলো অপেক্ষাকৃত বৃহদাকৃতির। একটি পূর্ণবয়স্ক হরিণের উচ্চতা কাঁধ পর্যন্ত ৪০ থেকে ৬৩ ইঞ্চি ও ওজন ১৫০ থেকে ৩২০ কেজি পর্যন্ত হয়। এদের দেহ ছোট ছোট মেটে বা হলদে মেটে বর্ণের লোম দ্বারা আবৃত থাকে। পুরুষ হরিণের শাখাযুক্ত বৃহৎ শিং (প্রায় ৪৩ ইঞ্চি লম্বা) থাকে।
এ পর্যন্ত সম্বর হরিণের সাতটি উপপ্রজাতির সন্ধান পাওয়া গিয়েছে। এগুলো হচ্ছে -
বারশিঙ্গা
বারশিঙ্গা (ইংরাজীতে Barasingha) একধরণের ভারতীয় উপমহাদেশীয় জলা জঙ্গলের হরিণ যা আপাতত খালি উত্তর এবং মধ্য ভারত ও দক্ষিণ নেপালের কয়েকটি ছোট ছোট সংরক্ষিত বনাঞ্চলে জীবিত আছে এবং বাংলাদেশ ও পাকিস্তানে অবলুপ্ত হয়েছে। এর বৈজ্ঞানিক দ্বিপদ নামটি একজন ফরাসী প্রকৃতিবদের নামে রাখা হয়েছে Alfred Duvaucel। প্রাপ্ত বয়স্ক অবস্থায় বারটি শাখাযুক্ত শিং (আসলে দশ থেকে চোদ্দটা) থাকার জন্য এর নাম বারশিঙ্গা।
একসময়ে এই হরিণ উত্তরে সিন্ধু, গঙ্গা ও ব্রহ্মপুত্র নদীর অববাহিকা থেকে আরম্ভ করে দক্ষিণে গোদাবরী নদীর তীর অবধি দেখা যেত। এদের অনেক হাজার বছর পুরানো হাড়ের ফসিল গুজরাতের লাংঘানি এলাকায় পাওয়া গেছে।
জুগার
১৯৮৯ সালে মুক্তি পায় ডেভিড ওয়েব পরিচালিত অস্ট্রেলীয় চলচ্চিত্র 'দ্য স্যালুট অব দ্য জুগার'। যার মার্কিন নাম 'দ্য ব্লাড অব হিরোজ'। যারা এই ছবিটি দেখেছ, তাদের কী মনে আছে, সেখানে এক অদ্ভুত রকমের খেলা দেখিয়েছিলেন পরিচালক ডেভিড ওয়েব। কুকুরের খুলি নিয়ে সেই খেলায় খেলোয়াড়রা একে অপরের সঙ্গে মারামারি করত। আর সেই চলচ্চিত্র দ্বারা অনুপ্রাণিত হয়েই উদ্ভাবন হয় জুগার খেলাটির। সিনেমার খেলাকে বাস্তব জীবনে নিয়ে আসে জার্মানি আর যুক্তরাষ্ট্র। পরে অস্ট্রেলিয়াও যোগ দেয় তাদের সঙ্গে। এরপর খেলাটি আয়ারল্যান্ডস, যুক্তরাজ্য, ডেনমার্ক, স্পেন, কোস্টারিকাসহ ইউরোপের বহু দেশে জনপ্রিয়তা পেতে শুরু করে।
এই খেলাটি খেলতে দরকার পড়ে বেশকটি উপকরণের। প্রথমে দরকার পড়বে স্কাল বা খুলির। সিনেমায় কুকুরের মাথার খুলি নিয়ে খেলতে দেখা গেলেও এই স্কাল কিন্তু খুলি নয়। তবে জার্মানি ও আয়ারল্যান্ডসে সত্যি সত্যি কুকুরের খুলি থেকে বানানো বল দিয়েও কখনো কখনো খেলা হয়। তবে খুলি আকৃতির যেকোনো বল দিয়েই জুগার খেলা যায়।
দ্বিতীয়ত আসবে স্টেক বা লাঠির নাম। এমনভাবে স্টেকটি বানানো হয়, যাতে স্টেকের একটি প্রান্ত দিয়ে বল কিংবা খেলোয়াড়ের গায়ে আঘাত করা যায়। আর থাকে বিশেষ এক ধরনের গোলাকার অস্ত্র। তবে এই লাঠি কিংবা অস্ত্রটি এমনভাবে বানানো হয়, যেন কারও গায়ে আঘাত করলে ব্যথা পাওয়া না যায়। আর গোলাকার বস্তুটিকে দড়ির একপ্রান্তে ঝোলানো হয়। তবে দড়ির দৈর্ঘ্য আর বস্তুটির আয়তন কেমন হবে, তার নিয়ম একেক দেশে একেক রকম। আর এটাই ছবি খেলার সঙ্গে বাস্তবের পার্থক্য। প্রত্যেক দলে আটজন করে খেলোয়াড় থাকবেন। তবে একসঙ্গে মাঠে নামতে পারবেন পাঁচজন। তাঁদের মধ্যে একজন খেলোয়াড়ের হাতেই কেবল কোনো অস্ত্র থাকবে না। আর তারই রয়েছে খুলি ধরার অধিকার। তবে যখন যার হাতে লাঠি কিংবা অস্ত্র থাকবে না, তখনই সে খুলিটি হাতে নিতে পারবেন। আর অবশিষ্ট চারজন লাঠি কিংবা অস্ত্রটি নিয়ে মাঠে নামবেন। অবশিষ্ট তিনজন খেলোয়াড় বদলি খেলোয়াড় হিসেবে মাঠে নামতে পারবেন।
যে মাঠে খেলা হবে তার দুই প্রান্তে দুই দলের দুটি নির্দেশক খুঁটি থাকবে। খেলার মূল লক্ষ্য হলো সেই খুঁটিতে খুলিটি স্পর্শ করানো। নির্ধারিত সময়ের মধ্যে যে দল যতবার খুলি দিয়ে খুঁটি স্পর্শ করাতে পারবে তারাই হবে বিজয়ী। কিন্তু যে খেলোয়াড়ের হাতে বল থাকবে, প্রতিপক্ষ তাকে লাঠি দিয়ে আঘাত করবে। আর আঘাত করার সঙ্গে সঙ্গে তাকে হাত তুলে মাঠে বসে পড়তে হবে। পরে আবার সুযোগ পাওয়া মাত্রই উঠে দাঁড়িয়ে খেলা শুরু করা যাবে।
প্যারা হরিণ
নাত্রিণী হরিণ, প্যারা হরিণ, পারা হরিণ বা বরা হরিণ () (বৈজ্ঞানিক নাম: Hyelaphus porcinus বা Axis porcinus) দক্ষিণ এশিয়া ও দক্ষিণ- পূর্ব এশিয়ার বিভিন্ন দেশ জুড়ে বিস্তৃত পটভূমিতে থাকা একটি তুলনামূলকভাবে ছোট প্রজাতির হরিণ। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
প্যারা হরিণের বৈজ্ঞানিক নামকরণ নিয়ে বিতর্ক রয়েছে। এদের একটি বৈজ্ঞানিক নাম Axis porcinus, যা ব্যাপকভাবে ব্যবহৃত হয়ে আসছে। কিন্তু আধুনিক গবেষণা মত প্রকাশ করেছে যে প্যারা হরিণ মূলত Hyelaphus গণের অন্তর্গত একটি প্রাণী।
প্যারা হরিণের দু'টি উপ-প্ৰজাতি পাওয়া যায়-
পাকিস্তানের ইন্দো-গাঙ্গেয় অববাহিকা, নেপালের তরাই অঞ্চল ও দক্ষিণ ভুটানের দুটি সংরক্ষিত বনাঞ্চলে প্যারা হরিণের দেখা মেলে। ভারতে, বিশেষত উত্তর ভারতের তরাই তৃণভূমিতে এদের দেখা যায়। পশ্চিমে পাঞ্জাব থেকে শুরু করে পূর্বে অরুণাচল প্রদেশ পর্যন্ত বিভিন্ন সংরক্ষিত বনাঞ্চল ও জাতীয় উদ্যান এদের আবাসস্থল। পশ্চিমবঙ্গের গোরুমারায় ১০০-২০০টি ও জলদাপাড়ায় কিছুসংখ্যক প্যারা হরিণ রয়েছে। বাংলাদেশের সুন্দরবন ও সিলেট থেকে প্যারা হরিণ বিলুপ্ত হয়ে গেলেও চট্টগ্রাম বিশ্ববিদ্যালয় ও পার্বত্য চট্টগ্রামের গহীন অরণ্যে এরা খুব কমসংখ্যায় টিকে আছে। ডুলাহাজারা সাফারি পার্কে ৮টি প্যারা হরিণ রয়েছে।
এছাড়া চীনের ইউনান প্রদেশের দক্ষিণাঞ্চল, মিয়ানমার, লাওস ও ভিয়েতনামে প্যারা হরিণ থাকতে পারে। কম্বোডিয়ায় এরা বিলুপ্ত হয়ে গেছে ধারণা করা হলেও ২০০৬ সালে এদের আবার দেখা যায়। থাইল্যান্ডে ১৯৬০ সালের মাঝামাঝি সময়ে প্যারা হরিণ বিলুপ্ত হয়ে গেলেও এখানে নতুন করে এদের পুনর্বাসিত করা হয়েছে। শ্রীলঙ্কা, অস্ট্রেলিয়া আর যুক্তরাষ্ট্রে প্যারা হরিণ ছাড়া হয়েছে।
মেয়র
মেয়র, পৃথিবীর অনেক দেশে মেয়র হল কোনো শহর বা কোনো প্রাদেশীক রাজধানীর সর্বোচ্চ পৌর সরকারের অফিসার। অনেক পৌরসভায় পরিচালনাতে একজন মেয়র থাকেন প্রধান কার্য নির্বাহক হিসেবে বা পৌরসভার অন্য কোনো অফিসিয়াল দায়িত্বে। বিশ্বজুড়ে, অনেক দেশে মেয়র বিভিন্ন ধরণের স্থানীয় আইন এবং নিজস্ব ক্ষমতা ও দায়িত্বের অধিকারী হয়ে থাকেন। ব্যতিক্রম বাদে অধিকাংশ ক্ষেত্রে একজন মেয়র নির্বাচিত হয়ে থাকেন।
ইংরেজি Mayor শব্দটি এসেছে ল্যাটিন শব্দ māior থেকে, যার অর্থ "মহান"।
সপ্তম শ্রেণীর মৌল
সপ্তম শ্রেণীর মৌল বলতে সেই সকল মৌলগুলোকে বুঝানো হয় যারা পর্যায় সারণির সপ্তম গ্রুপের অন্তর্গত। এই গ্রুপের মৌলগুলো হল ম্যাঙ্গানিজ, টেকনিসিয়াম, রিনিয়াম, বোহরিয়াম।
তাপ সঞ্চালন
তাপ সঞ্চালন হল তাপের স্থান পরিবর্তন, যা সর্বদা উচ্চ তাপমাত্রা বিশিষ্ট স্থান থেকে নিম্ন তাপমাত্রা বিশিষ্ট স্থানে প্রবাহিত হয়।
তাপ তিনটি পদ্ধতিতে এক স্থান থেকে অন্য স্থানে সঞ্চালিত হতে পারে। যথা: 
যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহণ বলে। 
তাপ পরিবহণের জন্য জড় মাধ্যমের প্রয়োজন। এ পদ্ধতিতে পদার্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। যে মাধ্যমের অণুগুলো যত বেশি সুদৃঢ় সেখানে পরিবহণ তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরিবহন হয় না।
যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চালিত হওয়ার পদ্ধতিই পরিবহণ।
যে পদ্ধতিতে তাপ কোন পদার্থের অণুগুলোর চলাচল দ্বারা উষ্ণতর অংশ থেকে শীতলতর অংশে সঞ্চালিত হয় তাকে পরিচলণ বলে।
এ পদ্ধতিতে তাপ সঞ্চালনের জন্য জড় মাধ্যম আবশ্যকীয়। বিশেষত তরল ও বায়বীয় পদার্থগুলোতে এ পদ্ধতিতে তাপ সঞ্চালিত হয়। তাপ গ্রহণ করে পদার্থের উষ্ণতর অংশের অণুগুলো শীতলতর অংশের দিকে প্রবাহিত হয়, এভাবে অন্য অণুগুলো স্থান পরিবর্তনের মাধ্যমে নিজ গতির সাহায্যে তাপ সঞ্চালিত করে। প্রকৃতপক্ষে, কঠিন পদার্থগুলোর আন্ত-আণবিক শক্তি প্রবল হওয়ায় এরা স্থান পরিবর্তন করতে পারে না, তাই কঠিন পদার্থের মধ্য দিয়ে তাপের পরিচলন পদ্ধতি সম্ভব নয়।
যে পদ্ধতিতে তাপ জড় মাধ্যমের সাহায্য ছাড়াই তাড়িতচৌম্বক তরঙ্গের আকারে উষ্ণ বস্তু থেকে শীতল বস্তুতে সঞ্চালিত হয় তাকে বিকিরণ বলে। আলো যেমন তাড়িতচৌম্বক তরঙ্গের আকারে এক স্থান থেকে অন্য স্থানে যায় বিকিরণ পদ্ধতিতেও অনেকটা একইভাবে তাপ সঞ্চালিত হয়। এ পদ্ধতিতে তাপ সঞ্চালিত হতে কোন প্রকারের জড় মাধ্যম যেমন- কঠিন, তরল, বায়বীয় ইত্যাদি মাধ্যমের প্রয়োজন হয় না। বিভিন্ন ধরনের স্বচ্ছ পদার্থ যেমন- কাচ, কোয়ার্টজ ইত্যাদির মধ্য দিয়েও তাপের বিকিরণ হতে পারে। তবে অস্বচ্ছ পদার্থের মধ্য দিয়ে তাপের বিকিরণ হয় না যেমন- কাঠ, পাথর ইত্যাদি। আবার কিছু তরলের মধ্য দিয়েও বিকিরণ সম্ভব যেমন- কার্বন সালফাইড। জলের মধ্যদিয়ে আংশিক বিকিরণ ঘটলেও সাধারণত তরলের মধ্য দিয়ে বিকিরণ সম্ভব হয় না। উদাহরণ স্বরুপ- সূর্য থেকে পৃথিবীতে বিকিরণ পদ্ধতিতে তাপ সঞ্চালিত হয়ে আসে।
নুরুল ইসলাম
জাতীয় অধ্যাপক ডা. নুরুল ইসলাম (১ এপ্রিল ১৯২৮ - ২৪ জানুয়ারি ২০১৩) হলেন বাংলাদেশের একজন প্রথিতযশা চিকিৎসক যিনি চিকিৎসাশাস্ত্র ও অধ্যাপনা জন্য বিশেষ খ্যাতিমান ছিলেন। তিনি বাংলাদেশ সরকার কর্তৃক দেশের জাতীয় অধ্যাপক নির্বাচিত হয়েছিলেন। তিনি বাংলাদেশের রাষ্ট্রপতি বঙ্গবন্ধু শেখ মুজিবুর রহমানের ব্যক্তিগত চিকিৎসক হিসাবে দায়িত্ব পালন করেছেন। ১৯৯৭ খ্রিস্টাব্দে তাঁকে স্বাধীনতা দিবস পুরস্কার প্রদান করা হয়।
ডা. নুরুল ইসলামের জন্ম ১৯২৮ সালের ১ এপ্রিল চট্টগ্রাম জেলার চন্দনাইশ থানার মোহাস্মদপুর গ্রামে। তাঁর পিতার নাম সৈয়দুর রহমান মায়ের নাম গুলমেহের। তিন ভাই ও পাঁচ বোনের মধ্যে তিনি ছিলেন সবার ছোট৷ গাছবাড়িয়া উচ্চ বিদ্যালয় থেকে তিনি ১৯৪৩ সালে এসএসসি পরীক্ষা দেন৷ এমবিবিএস পরীক্ষা দেন ১৯৫০ সালে৷
ডা. নুরুল ইসলাম ১৯৬২ সালের ২৬ ডিসেম্বর ঢাকা শিক্ষা সম্প্রসারণ কেন্দ্রের শিক্ষক আনোয়ারার সঙ্গে বিবাহ বন্ধনে আবদ্ধ হন। এ দম্পতির বড় মেয়ে নূর-এ-জান্নাত আয়েশা ইসলাম দীনা, ও ছোট মেয়ে নিনা ইসলাম, ছেলে আহমেদ ইফতেখারুল ইসলাম বর্তমানে সাফল্যের সাথে কাজ করছেন।
নুরুল ইসলাম পিএসসির ইন্টারভিউ দিয়ে ১৯৫২ সালে মেধা তালিকার শীর্ষে থেকে ঢাকা মেডিকেল কলেজের বক্ষব্যাধি বিভাগের আউটডোরে নিয়োগ পান৷ ১৯৫৪ সালের পয়লা এপ্রিল লন্ডনের হুইটিংটন হাসপাতালে এমআরসিপি কোর্স শুরু হয়৷ মেডিসিনে প্রশিক্ষণ পাওয়ার পর ১৯৫৫ সালের জানুয়ারি মাসে ওয়েলস বিশ্ববিদ্যালয়ে টিডিডি কোর্সে যোগদান করেন ও সে বছর জুনে পরীক্ষা দেন৷ ১৯৫৬ সালের মার্চ মাসে তিনি দেশে ফিরে আসেন৷ ঢাকা মেডিকেল কলেজের বহির্বিভাগে সুপি ডিউটিতে পোস্টিং করা হলো৷ ছয়মাস এভাবে কাজ করার পর মিটফোর্ড মেডিকেল স্কুলে মেডিসিনের লেকচারার হিসেবে তিনি নিযুক্ত হন৷ একই সাথে টিবি ওয়ার্ডের দায়িত্বও পালন করেন তিনি। ১৯৫৮ সালে তিনি ঢাকা মেডিকেল কলেজে সহযোগী অধ্যাপক হিসেবে নিয়োগ পান৷ ১৯৬২ সালে তিনি চট্টগ্রাম মেডিকেল কলেজে নিয়োগ পান। চিকিত্‍সা বিজ্ঞানে তত্‍কালীন পূর্ব পাকিস্তান থেকে তিনি সর্বপ্রথম 'নাফিল্ড স্কলারশিপ' পাওয়ার সৌভাগ্য লাভ করেন ১৯৬৩ সালে৷ ভিজিটিং অধ্যাপক হিসেবে বিলাতে কাজ করে ১৯৬৪ সালের মাঝামাঝি দেশে ফিরে আসেন৷ চাকরি জীবনের অল্প সময় (দুবছর) নিজ জেলা চট্টগ্রামে অবস্থান করলেও সেখানকার স্মৃতি তাঁর কাছে মধুময় ও অম্লান রয়েছে৷ ১৯৬৫ সালে পোস্ট গ্রাজুয়েট চিকিত্‍সা মহাবিদ্যালয়ে যুগ্ম পরিচালক হিসেবে নিয়োগ পান৷ ১৯৮৭ সালে পোস্ট গ্রাজুয়েট ইনস্টিটিউটের পরিচালক হিসেবে অবসর গ্রহণ করেন৷ দীর্ঘ তেইশ বছর ধরে তিনি প্রতিষ্ঠানটিকে নিজের মেধা, শ্রম ও মনন দিয়ে এমনভাবে গড়ে তোলেন যে এটি জাতীয় এবং আন্তর্জাতিক পর্যায়ে বিশেষ অবদানের জন্য প্রশংসিত হয়েছে।
রাসায়নিক মৌলের তথ্যসূত্র
মৌলসমূহের বৈশিষ্টের সাথে সম্পর্কিত বিভিন্ন মান একত্রে তথ্যপাতায় সংকলন করা হয়েছে। তথ্যছকে কোনো ধরনের পরিবর্তন বা অসামঙ্জস্যতার ক্ষেত্রে এই পাতাগুলোর উপর ভিত্তি করে সিদ্ধান্ত নেয়া যাবে।
মাত্রা সমীকরণ
মাত্রা সমীকরণ হলো এমন গাণিতিক সমীকরণ, যার সহায়তায় কোনো গাণিতিক রাশির মাত্রা প্রকাশ করা যায়। রাশির প্রেক্ষিতে মাত্রা সমীকরণ এরকম হতে পারে: